Source: https://www.hitradio.hu/hirek/eu-jogosan-tartozkodhatnak-homoszexualisok-hazaskent-az-unioban
Timestamp: 2019-03-20 21:27:09
Document Index: 7104351

Matched Legal Cases: ['bíróság\n', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

EU: Jogosan tartózkodhatnak homoszexuálisok házasként az Unióban! | Hitrádió
EU: Jogosan tartózkodhatnak homoszexuálisok házasként az Unióban!
A melegházasság felé tett óriási lépést az Uniós bíróság
Az azonos nemű házastársakra is érvényes a szabad tartózkodáshoz való jog – jelentette be az Európai Unió luxemburgi székhelyű bírósága. Az ügy előzménye, hogy egy azonos nemű, román-amerikai pár az ahhoz szükséges dokumentumokat kértek a román hatóságoktól, hogy az amerikai fél házastársával együtt Romániában munkát vállalhasson, és ott élhessen. A román hatóságok azonban elutasították a tartózkodási kérelmet, azzal az indokkal, hogy az amerikai Romániában nem minősülhet uniós állampolgár házastársának, mivel ez a tagállam nem ismeri el melegházasságot házasságot. Az uniós bíróság szerint, noha a tagállamok saját hatáskörben rendelkezhetnek arról, hogy engedélyezik-e, vagy sem az azonos neműek közötti házasságkötést, nem akadályozhatják az uniós állampolgárok szabad tartózkodáshoz való jogát azzal, hogy az Európai Unión kívüli országból származó, azonos nemű házastársától megtagadják a területükön való állandó tartózkodást. A bíróság kimondta, a szabad mozgáshoz való jog gyakorlásáról szóló uniós szabályok szerint a házastárs fogalma nemi szempontból semleges. Ez pedig érvényes egy uniós állampolgár azonos nemű házastársára is. (MTI)
BÍRÓSÁG: Igazságtalanul bántak a keresztény cukrásszal, aki nem akart meleg esküvőre tortát készíteni
Sérültek a keresztény cukrász alkotmányos jogai az amerikai legfelsőbb bíróság szerint, amikor büntették amiatt, hogy nem akart meleg pároknak esküvői tortát készíteni. A bíróság kiemelte, hogy egyedi esetről van szó, ugyanis a per korábbi anyagát vizsgálva jutottak arra a következtetésre, hogy elfogult volt az ügyészség, és vallásossága miatt megkülönböztetésben részesült a férfi. A bíróság szerint mindenképpen azonos jogok illetik meg a meleg párokat, viszont fontosnak tartották kiemelni, hogy amikor ezt bírósági keretek között vizsgálják, a vallási hátteret semlegesnek kell tekinteni, és nem pedig negatív címkeként használni, mint az szerintük ebben az esetben történt. (BBC)
Bibliákkal árasztják el Belize-t és Zambiát
Fél millió dollár értékben küld Bibliákat Belizebe és Zambiába a Mission Cry elnevezésű keresztény segélyszervezet, amely növelni akarja a keresztény teológia tanításának lehetőségét a két térségben. Múlt évben a szervezet egyik aktivistája elmondta, hogy Belize minden otthonába Bibliát akarnak küldeni. Ugyanis szemtanúja volt annak, hogy több mint 700 ember várt sorban több órán keresztül csak azért, hogy egy használt Bibliát szerezhessen magának. „Egyesek, amikor megkapták sírtak, mások pedig térdre borulva adtak hálát Istennek, hogy végre saját maguk is olvashatják a Szent Írást.” – mondta el az aktivista, aki szerint igazán szükségük van a könyvre az ott élő hívőknek. Hozzátette, sokan elfogadják Istent és megtérnek abban a térségben, de Jézussal csak akkor tudnak igazi kapcsolatot kialakítani, hogy ha olvassák is a Bibliát, ezért fontos az ő munkájuk, mert meg tudják szilárdítani a kereszténységet sokakban. (christiannews.net)
Keresztény szimbólumok nélkül tette le esküjét az új spanyol miniszterelnök
Biblia és kereszt nélkül tette le esküjét az új baloldali, spanyol miniszterelnök. A spanyol demokrácia negyven éves történetében még nem fordult ilyen elő, hogy hiányoznak a vallási jelképek. A politikust pénteken választotta meg a madridi törvényhozás kormányfővé azzal, hogy megvonta a bizalmat Mariano Rajoytól. Ezzel a lépéssel az ország élére az erősen baloldali Spanyol Szocialista Munkáspárt főtitkára került. (888.hu)
Izraelt ünneplő fesztivál volt New Yorkban
Izraeli zászlókkal és kék-fehér ruhába öltözve menetelt végig vasárnap New York több utcáján az az óriási tömeg, amely a felvonulással a zsidó állam iránti támogatását fejezte ki. A Celebrate Israel nevű eseményt 54. alkalommal rendezték meg az amerikai nagyvárosban. Idén Izrael megalapításának 70. évfordulóját is megünnepelték. Az illetékes hatóságok csaknem ezer rendőr kirendelése mellett több terrorellenes óvintézkedést is alkalmaztak a fesztiválon. A zsido.com magyar tudósítója szerint a menethez folyamatosan csatlakoztak az ünneplők; a hangulatot még a kisebb ellen-tüntetés sem tudta megzavarni. A résztvevők között New York polgármestere, Bill De Blasio és Andrew Cuomo kormányzó, valamint több magas rangú izraeli vezető is megjelent. (zsido.com)
Sikertelen volt az ateisták próbálkozása Amerikában
Sikertelenül próbálták meg eltávolítani az „Istenben Bízunk” feliratot az amerikai pénzekről ateisták. Ugyanis a szövetségi fellebviteli bíróság Ohioban kijelentette, hogy a panaszosok bőven rendelkeznek alternatív pénznemekkel, amelyet használhatnak, hogy ha a mottó ennyire zavarja őket. (christiannews.net)
Itt a világon a második bizonyíték Jézus halállára!
Bizonyítékot találtak arra, hogyan halt meg Jézus Krisztus. Egy régészeti csoport több mint 2000 éves csontvázat talált, amelyet keresztre feszítettek, sőt még csontjaiban ott voltak a szögek, amelyekkel a keresztfára függesztették. A régészek szerint különös kegyetlenségű módszer volt ez, amely már Jézus korában is létezett. A több ezer éves csontvázat egy római temetkezési helyen találták Olaszországban és ezzel egy igen ritka példányra bukkantak, amely a keresztre feszítés módszerét bizonyítja. A Biblián kívül más történelmi írások is beszámolnak a büntetési módszerről, azonban a világon ez a mostani lelet csak a második régészeti bizonyíték a módszerre, amelyet a rómaiak használtak lázadók, vagy forradalmárok kivégzésére. (dailystar.co.uk)
Több ezer bibliai hangoskönyvet küldenek Mozambikba
Több mint 2000 audió bibliát küld Mozambikba az Audio Scripture Ministries (ASM), mivel azokra nagy szükség van az országban.
Megnyílt a magyar külképviselet Jeruzsálemben
Benjamin Netanjahu izraeli miniszterelnök és Szijjártó Péter külgazdasági és külügyminiszter közösen nyitották meg Magyarország külgazdasági képviseletét Jeruzsálemben.
Megtalálták Siklág feliratát Izraelben
A Sámuel és Józsué könyvében is megtalálható Siklág település 1700 éves, eredeti feliratát találták meg Izrael déli részén Háluca város maradványainak felfedezésekor.